
Zaštićena oznaka porijekla Ulcinjski subregion

	Datum prijema (DD/MM/GGGG) (popunjava nadležna institucija)
	

	Broj stranica (max. 5 uključujući ovu stranicu)
	4 (četiri)

	Jezik na kojem se podnosi zahtjev* 
	crnogorski

	Djelovodni broj (popunjava nadležna institucija)
	

	
	

	Podnosilac Zahtjeva
	

	Ime fizičkog lica ili naziv pravnog lica 
	„MNB KRUNA“

	Puna adresa (naziv ulice i broj, mjesto/grad i poštanski broj, država)
	Briska Gora, 85360 Ulcinj

	Pravni status, veličina i sastav (u slučaju pravnog lica)
	DOO

	Državljanstvo*
	

	Telefon, faks, e-mail 
	Tel.: +382 63 205 120  E-mail:  vinarija.milovic@gmail.com

	
	

	Posrednik*
	

	Država*
	Crna Gora

	Nadležno kontrolno tijelo* 
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu

	Puna adresa (naziv ulice i broj, mjesto/grad i poštanski broj, država)*
	Rimski trg br. 46
81000 Podgorica
Crna Gora

	Telefon, faks, e-mail* 
	Tel. +382 20 234 105

	Naziv oznake za registraciju 
	Ulcinjski subregion

	Vrsta oznake 
	oznaka porijekla* 
	Zaštićena oznaka porijekla

	
	geografska oznaka*
	

	Tradicionalni izraz koji se navodi uz naziv oznake porijekla ili geografske oznake
	

	
	

	Vrsta proizvoda od grožđa
	vino

	
	

	Opis proizvoda (analitička i organoleptička svojstva)
Glavni tip vina je mirno crveno suvo vino (iako obično sadrži određenu količinu ostatka šećera), sa umjereno povišenim sadržajem alkohola. Uglavnom je riječ o vinu optimalne kiselosti, sa pretežno umjereno nižom ukupnom kiselošću, uglavnom umjereno većom gustinom i pretežno visokim sadržajem ekstrakta. Vina ovog tipa uglavnom imaju nizak sadržaj ukupnih polifenola i pretežno visok sadržaj antocijana. 
U boji ovih vina dominiraju crveni pigmenti, prije svega antocijani. Najčešće su ljubičastocrvene boje, sa pretežno slabom rubin refleksijom. Dominantne arome su trešnja i borovnica i/ili kupina.  Vina ovog tipa uglavnom imaju odgovarajuće tijelo i pretežno umjereno kiselkast ukus. U cjelini, odlikuju se srednjom postojanošću aroma i dobrom ravnotežom.


	  Posebni enološki postupci (neobavezno)
	

	  Razgraničenje geografskog proizvodnog područja 
Ulcinjski subregion obuhvata sva ostrva u Jadranskom moru koja pripadaju teritoriji opštine Ulcinj.
Ulcinjski subregion obuhvata sljedeće katastarske opštine na području opštine Ulcinj: Bojke, Brajša, Bratica, Briska Gora, Darza, Donji Štoj, Fraskanjel, Gornji Štoj, Klezna, Kolomza, Kravari, Kruče, Krute Ulcinjske, Krute Vladimirske, Leskovac, Lisna Bori, Mide, Pistula, Rastiš, Reč, Salč, Sukobin, Sveti Đorđe, Šas, Štodra, Ulcinj, Ulcinjsko Polje, Vladimir i Zoganje.


	  Maksimalni prinos po hektaru
Maksimalno dozvoljeni prinos zavisi od broja čokota po hektaru. U Ulcinjskom subregionu, maksimalno dozvoljeni prinos u komercijalnom vinogradu sa gustinom sadnje od 3.000 do 4.000 čokota po hektaru, namijenjenom za proizvodnju vina sa oznakom porijekla, iznosi 14.000 kg/ha (3,5 kg po čokotu), dok u vinogradu sa gustinom sadnje većom od 4.000 čokota po hektaru iznosi 15.000 kg/ha (3,0 kg po čokotu). U komercijalnim vinogradima namijenjenim proizvodnji vina sa oznakom porijekla u Ulcinjskom subregionu, maksimalni prinos uglavnom ne prelazi 2 kg po čokotu.
U izuzetno povoljnim godinama, prinos se može povećati za dodatnih 1 kg po čokotu, pod uslovom da se kvalitet grožđa, kao i kvalitet i karakteristike vina datog područja, u odnosu na prosječne vrijednosti ne mijenjaju..


	  Glavne sorte vinove loze upotrijebljene u proizvodnji
Vranac, Kratošija, Cabernet Sauvignon, Alicant Bouschet, Grenache, Frankovka, Liberger, Cabernet Franc, Lisičina, Merlot, Muscat Hamburg, Plavka, Prokupac i Syrah.
Riesling Italico, Krstač, Muškatela, Muscat varieties, Pinot Blanc, Pinot Gris, Smederevka, Sauvignon, Chardonnay, Žilavka,  Žižak i Župljanka..

	   Povezanost s geografskim područjem (opisati poseban kvalitet  proizvoda, ugled i dr. karakt. koje se mogu  pripisati tom geog. porijeklu)
 Uzročno-posljedična povezanost: Istorija
U crnogorskom vinskom nasleđu postoje tragovi Ilira, grčkih moreplovaca, rimskih kolonista, slovenskih doseljenika i crnogorskih vinogradara. U periodu do početka kolonizacije Grka i rimskih osvajanja, na području sadašnje Crne Gore, najprepoznatljiviji narod su bili Iliri. Njihova glavna utvrđenja bila su koncentrisana na prostoru Crnogorskog primorja i u priobalnom dijelu Skadarskog jezera o čemu svjedoče najstariji ostaci gradova Risna, Budve, Ulcinja i pronađeni brojni predmeti materijalne kulture. Skifosi i komadi Gnatija vaza, italo-grčkih amfora iz IV – III v.p.n.e. potvrđuju snažan uticaj Grčke na razvoj vinogradarstva u crnogorskom obalnom području.  Na ostrvima i obali Jadranskog mora, kao i u njegovom zaleđu, vinogradarstvo su unapređivali i Rimljani, koji su ostavili mnoge zapise i dokaze o načinu uzgoja, sortimentu i njezi loze. Pojedini termini koji se i danas koriste u Crnoj Gori latinskog su porijekla: mošt ili šira (lat. mostum), kada (lat. cadus), bačva (lat. bicus), kosijer (lat. cossero), bokal (lat. poculum), konoba (lat. conoba). O postojanju trgovine i velikih tereta s vinom na brodovima, dokazuju artefakti pronađeni  u Bokokotorskom zalivu. Među amforama iz I i II vijeka, bila je smještena lozovina, koja je služila kao amortizer, a sačuvana je zahvaljujući mulju koji ih je konzervirao.
Nakon naseljavanja Slovena, oni prihvataju vinovu lozu i nastavljaju proizvodnju vina i u srednjem vijeku, posebno u okruženju manastira. Krajem XII i početkom XIII vijeka u pojedinim gradovima, statuti precizno regulišu gajenje vinove loze i proizvodnju vina. U hrisovulji Ivana Crnojevića (XV vijek) postoje podaci o svojinskim odnosima: zemlja, vinogradi, vodenice i dr. 
Od XV do XIX vijeka, pod uticajem turskih osvajanja, razvoj vinogradarstva stagnira, naročito proizvodnja vina. Ipak, u istorijskim podacima, koji potiču iz turskih arhiva, a zahvaćeni popisima 1521 i 1523  pominju se vinogradi u Godinju, Seljanima i drugim mjestima. 
U godinama prije i nakon stacanja nezavisnosti (1878. god.) započinje organizovaniji rad na širenju i unapređenju vinogradarstva u Crnoj Gori. Otvaraju se prve škole, osnivaju zadruge, rasadnici, ogledna imanja. Naredba Knjaza Nikole iz 1890. godine - "da svaki crnogorski vojnik iz onih mjesta, gdje može roditi loza, usadi ove godine po 200 loza" i da "porodice, koje od dobre volje usade te godine 2.000, neće plaćati za 10 godina porez državi na lozu" – znatno je podstakla razvoj vinogradarstva. 
Brojni strani istraživači i putopisci: Bajron, Rovinski, Kuba, Kaper, Hasert, Bulić, obilazili su vinogradarska područja Crne Gore i ostavili značajna pisana svjedočanstva o proizvodnji grožđa i vina. 
Na zahtjev Viale tadašnjoj crnogorskoj vladi (1905), Petar Plamenac daje kratak opis Vranca, Kratošije i Krstača, koji poznati francuski ampelografi, Viala i Vermorel, navode u sedmom tomu njihove Ampelografije.
Između dva svjetska rata započinje regionalna saradnja i razmjena sortimenta, postavljene su osnove savremenog vinogradarstva u Crnoj Gori. Godine 1928. crnogorska vina ušla su u listu 6 najboljih vina na izložbi u Beogradu.
Nakon Drugog svjetskog rata započinje postepena obnova uništenih vinograda i vinskih podruma. Uz poštovanje duge i bogate tradicije, u kontinuitetu unapređuje se proizvodnja i kvalitet vina. 
Uzročno-posljedična povezanost: Klima
Na blagim padinama vinova loza nakuplja u grožđu najtananiji mediteranski uticaj Jadranskog mora prema kojem je ovo područje svojim položajem širom otvoreno. 
Ulcinjski subregion, po osnovu klasifikacije Geovinogradarskog MCC sistema, prostorno posmatrajući ukupnu površinu vinogradarskog područja, pripada pretežno klimatskoj klasi: HI+2; CI-1; DI-2 (topla klasa klime sa umjerenim noćima / worm nights i humidnom klimom). Ovakvoj vinogradarskoj klasi klime ne pripada nijedno vinogradarsko područje u svijetu koje je u okviru MCC sistema.
Srednje vegetacione temperature vazduha, u najvećem dijelu subregiona, a posebno jugoistočni i južni djelovi, imaju sličnu srednju vegetacionu temperaturu kao Barossa Valley (Australija), Južni Portugal, Južna Kalifornija (SAD) i dr.
Srednja godišnja temperatura vazduha u Ulcinju je 16,5ºC. U najvećem dijelu subregiona Ulcinj (jugoistočni, južni i priobalni dio) preovlađuje srednja godišnja temperatura vazduha u intervalu iznad 16ºC pa do 18ºC. U oblastima Marijan, Bijela gora, Kruče, Kruta, Briska gora, Planinska Klezna, Anamali i dr. srednja godišnja temperatura vazduha je u intervalu iznad 14ºC pa do 16ºC, dok je u manjim brdskim djelovima oko planine Možure, kao i na sjeveru subregiona na južnim obroncima planine Rumije srednja godišnja temperatura vazduha u intervalu iznad 12ºC pa do 14ºC.
Srеdnjа tеmpеrаturа vаzduhа subregiona Ulcinj je najniža u јаnuаru 8,0ºC, а nајvišа tоkоm avgusta 25,7ºC. Srеdnjа mjеsеčnа tеmpеrаturа u tоku sеptеmbrа (kаdа vеćinа sоrti ulаzi u fеnоlоšku fаzu šаrkа ili grоžđе zri) je 22ºC, što je povoljno za sazrijevanje grožđa uz istovremeno smanjenje mogućnosti jačeg napada prouzrokovača bolesti vinove loze.
Subregion Ulcinj ima blage zime. Pored toga, zbog uticaja Jadranskog mora, ljetnji mjeseci imaju nešto nižu srednju temperaturu vazduha, a jesenji nešto višu, što utiče na produženje vegetacije vinove loze.
Generalno gledano, ovo vinogradarsko područje ima toplote za normalno razviće vinove loze i dobijanje visokokvalitetnog grožđa i vina.
Subregion Ulcinj ima mediteranski režim padavina, sa izraženim nejednakim rasporedom padavina tokom godine, i većom količinom padavina u hladnijim mjesecima. Srеdnjа mjеsеčnа sumа pаdаvinа subregiona је nајmаnjа tоkоm jula 24,4 mm, a naјvеćа tоkоm novembra 173,5mm.
Srednja relativna vlažnost vazduha u okviru Ulcinjskog subregiona je u granicama optimuma, odnosno u intervalu od 60%-80% i uglavnom je povoljna tokom perioda porasta i sazrijevanja grožđa. 
Ovo vinogradarsko područje ima dovoljno sunčeve svjetlosti neophodne za odvijanje fotosinteze u  lišću vinove loze. Postoje svjetlosni uslovi za normalan rast vinove loze, cvjetanje, oplodnju i sazrijevanje grožđa odgovarajućeg kvaliteta, kao i za postizanje visokih prinosa.
Najveća osunčanost u Crnoj Gori, sa više od 2.600 sati sunčevog sjaja godišnje, doprinosi omekšavanju svih zelenih tanina u vinu, čimei crvena vina iz Ulcinjskog subregiona dobijaju izuzetno širok, topao i baršunast karakter.
Uzročno-posljedična povezanost: Geologija i zemljište
Glavni tipovi zemljišta su crvenica (terra rossa) i smeđa zemljišta – kambisoli, koji pokrivaju približno 70% Ulcinjskog subregiona. Međutim, prisutan je određeni pedodiverzitet, odnosno raznovrsnost tipova zemljišta. Na manjim površinama zastupljeni su fluvisol (aluvijalno zemljište) i aluvijalno-deluvijalne zemljišne zajednice, dok su na manjim lokalitetima prisutna mineralno-močvarna glejna zemljišta (euglej), crnica (kalcimelanosol) i živi morski pijesak (arenosol).
 Analiza pedogenetskih horizonata pokazuje da je na dubini od 80–130 cm teksturna klasa teška glina, sa masivnom strukturom i bez karbonata, uz akumulaciju konkrecija obogaćenih seskvioksidima i manganom, što vinima iz ovog subregiona daje izraženu mineralnost.
To rezultira složenom kombinacijom pijeska, obalnih sedimenta ilovasto-glinaste teksture i dubokih aluvijalnih zemljišta u blizini ušća rijeke Bojane, uz lokalno prisutne krečnjačke podloge. Ovakva morska zemljišta doprinose specifičnom doživljaju slanosti vina, utičući na rast vinove loze i očuvanje svježine.
Uzročno-posljedična povezanost: Antropogeni faktor
Fitotehničke mjere (osnovna rezidba tokom zimskog mirovanja vinove loze i dopunska rezidba tokom vegetacionog perioda, vezivanje stabla i lastara, folijarna prihrana i zaštita od štetočina i bolesti) u Ulcinjskom subregionu sprovode se u skladu sa godišnjim dobom, uslovima životne sredine, načinom gajenja i sortom vinove loze. Radi očuvanja kvaliteta grožđa namijenjenog proizvodnji vina sa oznakom porijekla, berba grožđa najčešće se obavlja ručno.
Proizvodnja vina u Ulcinjskom subregionu uglavnom se odvija primjenom savremene tehnologije i uz kontrolu temperature tokom proizvodnje, izuzev kod proizvođača sa manjim obimom proizvodnje, gdje se proizvodnja odvija bez regulacije temperature. Maksimalni randman grožđa namijenjenog proizvodnji bijelih/roze vina iznosi 60%, dok za grožđe namijenjeno proizvodnji crvenih vina iznosi 70%. Sve faze proizvodnje vina, uključujući punjenje u originalnu ambalažu, obavljaju se unutar subregiona ili u njegovoj neposrednoj blizini, pri čemu kratke udaljenosti između vinograda i vinarija omogućavaju očuvanje kvaliteta i karakteristika vina, kao i sljedljivost i efikasnu kontrolu proizvodnje vina sa oznakom porijekla.
Faze proizvodnje vina sa oznakom porijekla u Ulcinjskom subregionu (berba i transport grožđa, muljanje, sulfitacija, presovanje, dodavanje kvasaca i enoloških sredstava, bistrenje, alkoholna fermentacija uz kontrolu temperature, maceracija kod obojenih vina, pretakanje, odležavanje, bistrenje i stabilizacija, filtracija, punjenje u ambalažu, kao i drugi enološki postupci, primjena enoloških sredstava, oprema i posude) obezbjeđuju očuvanje kvaliteta, stabilnost ukusa vina i postizanje karakterističnih parametara kvaliteta vina iz Ulcinjskog subregiona.
Dugogodišnja tradicija gajenja vinove loze na pjeskovitijim zemljištima, uz primjenu specifičnih načina rezidbe prilagođenih uslovima slanog morskog vjetra, smanjuje stres kojem je vinova loza izložena i doprinosi izraženijoj svježini i intenzitetu aroma.


	Veća ili manja geografska cjelina (neobavezno)
	Na etiketi se mogu navoditi nazivi sljedećih užih geografskih područja:
Bojke, Brajša, Bratica, Briska Gora, Darza, Donji Štoj, Fraskanjel, Gornji Štoj, Klezna, Kolomza, Kravari, Kruče, Krute Ulcinjske, Krute Vladimirske, Leskovac, Lisna Bori, Mide, Pistula, Rastiš, Reč, Salč, Sukobin, Sveti Đorđe, Šas, Štodra, Ulcinj, Ulcinjsko Polje, Vladimir i Zoganje.

	Dodatni objektivni zahtjevi i uslovi Udruženja, koje će koristiti zaštićenu oznaku (neobavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina u promet
Vino sa zaštićenom oznakom porijekla, proizvedeno primjenom postupka „odležano u drvenom buretu“, „barik“ ili „barrique“, može se staviti u promet najranije 1. aprila druge godine nakon godine berbe.

	Upućivanje na objavu Specifikacije proizvoda
	www.minpolj.gov.me

